Nawal El Moutawakel

Nawal El Moutawakel (amazigeraz ⵏⴰⵡⴰⵍ ⵍⵎⵓⵜⴰⵡⴰⵇⵇⵉⵍ , ) (Casablanca, 1962ko apirilaren 15a - ) marokoar atleta ohia eta politikaria da. 1984ko Olinpiar Jokoetan txapeldun olinpikoa izan zen 400 metro hesien proban, islamiar herrialde bateko lehen emakumezko txapelduna bihurtuz. 1980. hamarkadan hainbat urrezko domina eskuratu zituen Afrika, Arabia eta Mediterraneoko txapelketatan. 2007an Marokoko Gobernuko Gazteria eta Kirol ministroa izendatu zuten.

Ibilbidea 
Nawal El Moutawakel Casablancan jaio zen. Mediterraneoko Jokoetan eta Afrikako txapelketan urrezko dominak eskuratua zen 400 metro hesietan baina sorpresa handia izan zen 1984an txapeldun olinpikoa izatea. Marokoko lehenengo atleta izan zen urrezko domina eskuratzen eta afrikar eta musulman emakumezko atletentzako erreferentziazko atleta bihurtu zen. Iowako Unibertsitatean ari zen ikasketak egiten garai hartan. 1987 artean hainbat domina eskuratu zituen Afrikako, Mediterraneoko eta Arabiako txapelketatan.

1993an Casablancan emakumezkoentzako lasterketa antolatu zuen eta gaur egun herrialde musulman batean antolatzen den emakumezkoentzako lasterketa handiena da, 26.000 parte hartzaile ere izaten baititu.

1998an Nazioarteko Olinpiar Batzordeko kide bihurtu zen eta 2012 eta 2016an Jokoen egoitza izendatzeko ebaluazio batzordeko presidentea izan zen.

Nazioarteko emaitzak

Erreferentziak

Kanpo estekak 
 1984ko 400 metro hesietako final olinpikoaren bideoa (YouTube)

1984ko Udako Olinpiar Jokoetako dominadunak
1984ko Udako Olinpiar Jokoetako atletak
Olinpiar Jokoetako dominadunak atletismoan
Marokoko atletak
Marokoko politikariak
Hesi-lasterkariak
Casablancarrak